|  |  |  |
| --- | --- | --- |
|  | КОРИСНИК |  |
| **ГРАДСКА УПРАВА БОР**19210 Бор, Моше Пијаде бр.3Љиљана Лекићтел: 030 423 179 427 313e-mail: zastita.zs@bor.rs |
|  |  |  |

|  |  |
| --- | --- |
| *Датум:* | 06.12.2023. |
| *Date:* |

|  |  |  |  |
| --- | --- | --- | --- |
| *Наш знак:*  | Р041.417-23.158 | *Ваш знак:*  | 353-01-03372/3/2021-03 05.09.2023. |
| *Our sign:*  | *Your sign:*  |

***Предмет:******Одговори Израђивача на нове примедбе****,* ***коментаре и сугестије везано за Нацрт плана квалитета ваздуха за агломерацију Бор***

Дана 19.09.2023. године Градска управа Бор, Канцеларија за заштиту животне средине, доставила је ИРМ Бор допис Министарства заштите животне средине број 353-01-03372/3/2021-03 од 05.09.2023. године који се односи на коментаре и сугестије везано за План квалитета ваздуха за агломерацију Бор (ПКВ) које треба размотрити како би ово Министарство дало сагласност на поменути документ.

Стручни тим Израђивача (ИРМ Бор) ПКВ размотрио је сугестије и коментаре и покушао да измени и допуни ПКВ како би овај документ био што потпунији и прихватљив за усвајање.

У даљем тексту дата су кратка појашњења и описи извршених измена у ПКВ сагласно коментарима и сугестијама које је на ПКВ дало Министарство заштите животне средине у допису број 353-01-03372/3/2021-03 од 05.09.2023. године.

Наводи из дописа Министарства заштите животне средине број 353-01-03372/3/2021-03 од 05.09.2023. године су приказани **подебљаним** словима, а одговори Израђивача писани су *искошеним словима.*

**Коментари и сугестије на измењени документ**

**Такође, користимо прилику да скренемо пажњу да је у оквиру Поглавља 6. у Делу 6.4. *Забележени ефекти мера за спречавање и смањење загађења ваздуха* потребно да се да осврт на претходни План квалитета ваздуха, то јест на мере које су реализоване у оквиру спровођења истог. Наиме, неопходно је дати осврт на мере дефинисане претходним Планом, кроз вредновање учинака и преиспитивање мера, а који је допринео у самом поступку планирања и формулисања мера у нацрту Плана**.

***Одговор****: Сматрамо да је коментар овог дела ПКВ на месту, тако да смо изменили поглавље 6.4. које сада садржи процену реализације мера које су дефинисане у ПКВ за агломерацију Бор из 2013. год.*

**У целом документу потребно је термин: „Национални план заштите ваздуха" заменити текстом који гласи: „Програм заштите ваздуха у Републици Србији за период од 2022 до 2030. године". Такође, свуда у тексту треба да стоји да је напред наведени Програм усвојен (нпр. на неким местима у документу стоји да је завршена израда).**

***Одговор****: Сматрамо да је коментар овог дела ПКВ на месту, тако да смо унели тражене измене у текст ПКВ.*

**Текст на 82. страни документа, који гласи: „*Свему наведеном треба додати и видно одсуство реаговања инспекцијских служби на нерегуларности у раду металуршких постројења у топионици бакра у претходном периоду, односно на појаву прекорачења граничних вредности за сумпор-диоксид и садржај тешких метала у суспендованим честицама фракције РМ*", потребно је брисати.**

***Одговор****: Сматрамо да је коментар овог дела ПКВ на месту, тако да је наведени део текста ПКВ на страни 82. избрисан.*

*У Бору, децембар 2023. год.*